Steve Cotterill

Steve Cotterill (s. 20. heinäkuuta 1964) on englantilainen jalkapallovalmentaja ja entinen hyökkääjä. 

Ura pelaajana

Cotterill aloitti jalkapallouransa Englannin amatöörisarjoissa ja edusti uransa alkupuolella Cheltenham Townia, Alvechurchia ja Burton Albionia. Ammattilaiseksi hän siirtyi vuonna 1989 liityttyään Wimbledonin joukkueeseen. Hän edusti Wimbledonia ja Brightonia, mutta kärsi polvivaivoista. Vuonna 1993 hän siirtyi Bournemouthiin, jossa pelasi ammattilaisuransa parhaat vuodet. Hän joutui lopettamaan uransa vuonna 1996 polvivamman vuoksi.The career of ex-Nottingham Forest manager Steve Cotterill This Is Nottingham. Viitattu 2.1.2018. Steve Cotterill Soccerbase.com. Viitattu 2.1.2018. 

Ura valmentajana

Cotterill aloitti valmennusuransa vuonna 1995 Sligo Roversin peräsimessä. Hän luotsasi joukkueen kaudella 1995/96 Irlannin liigassa kolmanneksi ja liigacupin finaaliin.Steve Cotterill  Leaguemanagers.com. Viitattu 2.1.2018.  Helmikuussa 1997 Cotterill jatkoi valmennusuraansa Cheltenham Townin päävalmentajana. Hän luotsasi Englannin 5. sarjatasolla pelaavan seuran FA Trophyn mestariksi vuonna 1998. Hän nosti joukkueen Englannin liigasysteemiin ja nosti seuran aina Englannin 2. divisioonaan kauden 2001/02 päätteeksi. Samana vuonna hän suoritti UEFA:n ammattilaislisenssin.

Kesällä 2002 Cotterill jätti Cheltenhamin ja siirtyi Stoke Cityn päävalmentajaksi.Cotterill unveiled by Stoke The Telegraph. Viitattu 2.1.2018.  Cotterill erosi tehtävästään yllättäen jo lokakuussa 2002 ja siirtyi Howard Wilkinsonin apuvalmentajaksi Sunderlandiin.Stoke 'shocked' by Cotterill walkout The Guardian. Viitattu 2.1.2018.  Kaksikon tavoitteena oli pitää Sunderland Englannin Valioliigassa, mutta joukkue voitti vain kaksi ottelua ja he saivat potkut maaliskuussa 2003.Wilkinson and Cotterill sacked The Guardian. Viitattu 2.1.2018. 

Kesällä 2004 Cotterill jatkoi uraansa Burnleyn päävalmentajana. Cotterillin johdolla Burnley taisteli Englannin Mestaruussarjassa keskikastin sijoituksista. Hän jätti seuran marraskuussa 2007.Burnley manager Cotterill departs BBC Sport. Viitattu 2.1.2018.  

Helmikuussa 2010 Cotterill palasi valmennustehtäviin Notts Countyn päävalmentajana.County appoint Cotterill Sky Sports. Viitattu 2.1.2018.  Cotterillin johdolla Notts County juhli kauden päätteeksi Englannin kakkosliigan mestaruutta.Darlington   0 - 5   Notts County BBC Sport. Viitattu 2.1.2018.  Cotterill jätti tehtävänsä seuran päävalmentajana lyhyen, mutta menestyksekkään kevätkauden jälkeen toukokuussa 2010.Manager Steve Cotterill leaves Notts County BBC Sport. Viitattu 2.1.2018.  Pian eroilmoituksensa jälkeen hänestä tuli Portsmouthin päävalmentaja.Steve Cotterill confirmed as Portsmouth manager The Telegraph. Viitattu 2.1.2018.  Cotterill valmensi Pompeyta keskellä joukkueen vaikeiden talousvaikeuksien. Tulokset olivat vaihtelevia ja joukkue sijoittui kaudella 2010/11 Mestaruussarjassa sijalle 16. Lokakuussa 2011 Cotterill jätti Pompeyn ja siirtyi Nottingham Forestin päävalmentajaksi.Pompey boss Cotterill on his way to Forest Mirror. Viitattu 2.1.2018.  Forestin kausi oli vaikea ja joukkue sijoittui Mestaruussarjassa sijalle 19 ja säilytti sarjapaikkansa kymmenen pisteen turvin. Kauden jälkeen seuran omistajaksi tullut Al-Hasawin perhe erotti Cotterillin.Steve Cotterill: Nottingham Forest owners Al-Hasawi family sack boss BBC Sport. Viitattu 2.1.2018. 

Joulukuussa 2013 Cotterill allekirjoitti kolmivuotisen sopimuksen Bristol Cityn kanssa.Cotterill: Nottingham Forest owners Al-Hasawi family sack boss BBC Sport. Viitattu 2.1.2018.  Cotterillin johdolla Bristol voitti kaudella 2014/15 EFL Trophyn ja Englannin Ykkösliigan mestaruuden. Hänet valittiin vuoden 2015 LMA:n parhaaksi valmentajaksi.City boss Steve Cotterill named LMA League One Manager of the Year Daily Mail. Viitattu 2.1.2018.  Cotterillin johdolla Bristol taisteli Mestaruussarjassa heikoilla resursseilla. Lopulta seurajohto erotti Cotterillin tammikuussa 2016.Steve Cotterill sacked as Bristol City manager BBC Sport. Viitattu 2.1.2018. 

Kauden 2016/17 lopussa Cotterill liittyi Harry Redknappin valmennustiimiin Birmingham Cityyn.Birmingham City: Harry Redknapp named manager after Gianfranco Zola's resignation BBC Sport. Viitattu 2.1.2018.  Lokakuussa 2017 Cotterill korvasi potkut saaneen Redknappin seuran päävalmentajana.STEVE COTTERILL APPOINTED MANAGER  Birmingham City. Viitattu 2.1.2018.  Cotterill ei saanut Birminghamin peliä kulkemaan edeltäjäänsä paremmin, vaan toistuvien tappioiden myötä City juuttui yhä tiukemmin Mestaruussarjan putoamiskamppailuun. Vuoden vaihteen jälkeen joukkue osoitti piristymisen merkkejä ja voitti neljä vuoden 2018 puolella pelatuista kuudesta ensimmäisestä ottelusta. Hyvä vire jäi kuitenkin tähän ja joukkue vajosi Cotterillin johdolla viiden ottelun tappioputkeen, minkä myötä seurajohto erotti valmentajan maaliskuun alussa 2018.Steve Cotterill: Birmingham City sack manager after five league defeats in a row BBC Sport. Viitattu 14.3.2018.

Meriitit

 FA Trophy: 1998
 Englannin konferenssi: 1999
 Englannin Ykkösliiga: 2015
 EFL Trophy: 2015
 Englannin Kakkosliiga: 2010

Lähteet

Luokka:Englantilaiset jalkapallovalmentajat
Luokka:Englantilaiset jalkapalloilijat
Luokka:Vuonna 1964 syntyneet
Luokka:Elävät henkilöt